אצטדיון רחובות

אצטדיון רחובות הוא אצטדיון כדורגל במתחם פארק המדע ברחובות. האצטדיון מכיל 6,000 מושבים, חדרי הלבשה, חדרי שופטים, חדרי עיתונאים וטרקלין אירוח למכובדים, וכן שטחי מסחר ומתחם חניה. האצטדיון ממוקם בצמוד לחורשת הצופים ובניין גב-ים שמתחם פארק המדע. האצטדיון תוכנן כחלק מפארק נופש עירוני שישתרע על שטח 126 דונם, מתוכם כ-40 דונם יוקצו עבור שטחי האצטדיון ומגרש אימונים שיוקם בסמוך אליו. היסטוריה ב-2009 החליטה עיריית רחובות להקים אצטדיון עירוני חדש, שנועד להכיל 5,000 צופים, לצד הספורטק סמוך לשכונת רחובות ההולנדית. בהמשך שונה מיקומו המיועד לאזור מרכז הספורט בשכונת וייסגל ברחובות. ב-2012 החלו בעבודות הפיתוח ליישור הקרקע והכשרתה להקמת האצטדיון אך בשל התנגדות התושבים והיעדר כל אישורי הבנייה המתאימים הפרויקט נעצר בצו בית המשפט ובוטל. בהמשך הוחלט להקים במתחם וייסגל 2 מגרשי כדורגל סינתטיים לאימונים בהשקעה של כ-15 מיליון שקלים שנחנכו ב-2016. ב-2014 אישרה העירייה מיקום חדש לאצטדיון העירוני לצד פארק המדע. האצטדיון נועד תחילה להיבנות בשלבים ולהכיל 5,000 צופים בסה"כ (בשלב א' רק 2,500 צופים) אך תכנונו עודכן כך שיכיל 6,000 מקומות וייבנה בשלמותו ולא בשלבים. על תכנון האצטדיון הופקד משרד האדריכלים גולדשמידט ארדיטי בן נעים. התוכניות לבניית האצטדיון אושרו במאי 2019, וביולי 2019 החלו העבודות להכשרת השטח לבנייתו. ב-6 בדצמבר 2020 התקיים טקס הנחת אבן הפינה לבניית האצטדיון. ב-9 ליוני 2026 התקיים בו טקס הזנקת מסע הלפיד של המכביה. האצטדיון צפוי להיפתח עם תחילת עונת המשחקים של 2026/2027, כאשר ישמש את הפועל ירושלים (באופן זמני עקב שימוש אצטדיון טדי למכביה) והפועל רמת גן מליגת העל, ואת מכבי קריית גת מהליגה הלאומית. הערות שוליים